text: IT-problemer? Biblioteket hjælper
  03 januar 2013 kl. 15.47
  Mange - især lidt ældre - benytter sig af IT-hjælp på bibliotekerne.
  Har du problemer med pc'en? Driller din mobiltelefon? Hvordan får jeg en mail-adresse? 
  Den slags spørgsmål kan man få svar på, hvis man henvender sig på bibliotekerne - eksempelvis kan man møde op på biblioteket i Aabenraa den 1. torsdag i hver måned.
  Det er forholdsvis konkrete ting, man kan få nødhjælp til.
  Hvis man skal starte helt fra bunden, henviser biblioteket til andre, der kan undervise, eller man kan booke en bibliotekar.
  Mange især ældre træder lidt famlende ind i den digitale fremtid.
  